ddrg/super_eurlex huggingface dataset:
A Bizottság 2197/95/EK rendelete

(1995. szeptember 18.)

a tagállamok által a gabonafélék termesztéséről szolgáltatandó statisztikai adatokról szóló 837/90/EGK, valamint a tagállamok által a gabonaféléken kívüli növényi termékekről szolgáltatandó statisztikai adatokról szóló 959/93/EGK tanácsi rendelet mellékleteinek módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a tagállamok által a gabonafélék termesztéséről szolgáltatandó statisztikai adatokról szóló, 1990. március 26-i 837/90/EGK rendeletre [1], valamint a rendeletet módosító 3570/90/EGK rendeletre [2] és különösen annak 6. cikkére,

tekintettel a tagállamok által a gabonaféléken kívüli növényi termékekről szolgáltatandó statisztikai adatokról szóló, 1993. április 5-i 959/93/EGK tanácsi rendeletre [3] és különösen annak 10. cikkére,

mivel Ausztria, Finnország és Svédország csatlakozása miatt a fent említett mellékletekben bizonyos technikai kiigazítások váltak szükségessé, valamint bizonyos eltérési lehetőségek hatályát ki kell terjeszteni az új tagállamokra;

mivel az e rendeletben előirányzott intézkedések összhangban vannak a Tanács 72/279/EGK határozatával [4] felállított Agrárstatisztikai Állandó Bizottság véleményével,

ELFOGADTA EZT A RENDELETET:

1. cikk

A Tanács 837/90/EGK rendeletének III. melléklete az alábbiakkal egészül ki:

"Ausztria: | Bundesländer |

Finnország: | Etelä-Suomi |

Sisä-Suomi |

Pohjanmaa |

Pohjois-Suomi |

Svédország: | 8 Riksområden" |

2. cikk

A Tanács 959/93/EGK rendeletének II. mellékletében az (5) lábjegyzet új szövege a következő:

"(5) A konyhakert céljára felhasznált területekre vonatkozó adatok szolgáltatása Dánia, Hollandia, Ausztria, Finnország, Svédország és az Egyesült Királyság számára nem kötelező."

3. cikk

A Tanács 959/93/EGK rendeletének III. melléklete az alábbiakkal egészül ki:

"Ausztria: | Bundesländer |

Finnország: | Etelä-Suomi |

Sisä-Suomi |

Pohjanmaa |

Pohjois-Suomi |

Svédország: | 8 Riksområden" |

4. cikk

Ez a rendelet az Európai Közösségek Hivatalos Lapjában való megjelenését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. szeptember 18-án.

a Bizottság részéről

Yves-Thibault De Silguy

a Bizottság tagja

[1] HL L 88., 1990.4.3., 1. o.

[2] HL L 353., 1990.12.17., 8. o.

[3] HL L 98., 1993.4.24., 1. o.

[4] HL L 179., 1972.8.7., 1. o.

--------------------------------------------------
A Tanács 2153/96/EK rendelete

(1996. október 25.)

a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK bizottsági rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó Szerződésre,

tekintettel a Közösségi Vámkódex létrehozásáról szóló, 1992. október 12-i 2913/92/EGK tanácsi rendeletre [1] és különösen annak 249. cikkére,

tekintettel a Bizottság javaslatára,

mivel a közösségi külső árutovábbítási eljárásban az összkezesség összege, amelyet a 361. cikk a vámok és egyéb díjak legalább 30 %-ában rögzít, nem minden esetben biztosítja azt, hogy visszaélések esetén a saját források biztosítottak legyenek; mivel következésképpen célszerű ezt a szintet, bizonyos esetek kivételével, 100 %-ra növelni;

mivel a 2454/93/EGK bizottsági rendeletet [2] módosítani szükséges,

ELFOGADTA EZT A RENDELETET:

1. cikk

A 2454/93/EGK rendelet 361. cikke a következőképpen módosul:

1. "az 1. bekezdés helyébe a következő szöveg lép:

(1) Az összkezesség összegét a (4) bekezdésben leírt eljárása alapján a fizetendő vámok és egyéb díjak 100 %-ában, de legalább 7000 ECU-ben kell meghatározni, kivéve a (2) bekezdésben említett eseteket.

(2) A vámhatóság az összkezesség összegét, a (4) bekezdés rendelkezései alapján, legalább a fizetendő vámok és egyéb díjak 30 %-ában, de legalább 7000 ECU-ben állapíthatja meg, amennyiben:

- az érintett személy két éven keresztül rendszeresen végzett közösségi árutovábbítást az összkezesség keretében,

- ez alatt az időszak alatt kötelezettségeinek teljes mértékben eleget tett,

- a csökkentett kezesség legalább a vámtartozás összegét fedezi,

- az áruk nem szerepelnek az 52. mellékletben megadott listán, és nincsenek kizárva az összkezességi rendszerből.

(3) A (2) bekezdésben említett kivétel nem alkalmazható, ha az abban hivatkozott feltételek már nem teljesülnek."

2. A (2) és (3) bekezdés számozása (4) és (5) bekezdésre változik.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1996. október 25-én.

a Tanács részéről

az elnök

E. Kenny

[1] HL L 302., 1992.10.19., 1. o. Az 1994-es csatlakozási okmánnyal módosított rendelet.

[2] HL L 253., 1993.10.11., 1. o. Az 1676/96/EK bizottsági rendelettel (HL L 218., 1996.8.28, 1. o.) módosított rendelet.

--------------------------------------------------
Hivatalos Lap L 292 , 15/11/1996 o. 0001 - 0001



A Tanács 2184/96/EK rendelete (1996. október 28.) az Egyiptomból származó és onnan érkező rizs közösségi behozataláról AZ EURÓPAI UNIÓ TANÁCSA, tekintettel az Európai Közösséget létrehozó szerződésre és különösen annak 113. cikkére, tekintettel a Bizottság javaslatára, mivel a Közösség és az Egyiptomi Arab Köztársaság levélváltás formájában megállapodást kötött arról, hogy az Egyiptomból származó és onnan beérkező rizsre (KN-kód: 1006) alkalmazandó vámtétel megegyezik a rizs piacának közös szervezéséről szóló, 1976. június 21-i 1418/76/EGK tanácsi rendelet [1] 12. cikke alapján számított érték 25 %-kal csökkentett összegével, és hogy a megállapodás szerinti csökkentésre a jövőben nem vonatkozik a termékre kivetett, Egyiptom által beszedett exportvám; mivel az Egyiptomi Arab Köztársaságból származó rizs behozataláról szóló, 1977. május 17-i 1250/77/EGK tanácsi rendelet [2] következésképpen hatályát veszti, ELFOGADTA EZT A RENDELETET: 1. cikk Az Egyiptomból származó és onnan beérkező rizs (KN-kód: 1006) közösségi importjának vámtétele évi 32 ezer tonna mértékéig megegyezik az 1418/76/EGK rendelet 12. cikkével összhangban kiszámított érték 25 %-kal csökkentett összegével. 2. cikk Az e rendelet végrehajtásához szükséges intézkedéseket, ideértve a felügyeletre vonatkozókat is, az 1418/76/EGK rendelet 27. cikkében meghatározott eljárások alapján kell elfogadni. 3. cikk Az 1250/77/EGK rendelet hatályát veszti. 4. cikk Ez a rendelet az Európai Közösségek Hivatalos Lapjában való kihirdetését követő harmadik napon lép hatályba. Ezt a rendeletet 1996. május 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Luxembourgban, 1996. október 28-án. a Tanács részéről az elnök D. Spring [1] HL L 166., 1976.6.25., 1. o. A legutóbb a 3072/95/EK rendelettel (HL L 329., 1995.12.30., 18. o.) módosított rendelet. [2] HL L 146., 1977.6.14., 9. o. --------------------------------------------------
A Tanács 2063/96/EGK rendelete

(1996. október 14.)

a Törökországból származó egyes mezőgazdasági termékeknek a Közösség területére irányuló behozataláról szóló 1180/77/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

tekintettel a közös agrárpolitikában használatos elszámolási egységről és átváltási arányokról szóló, 1992. december 28-i 3813/92/EGK tanácsi rendeletre [1] és különösen annak 13. cikke (1) bekezdésére,

mivel a török mezőgazdasági termékeknek a Közösség területére irányuló behozatalára vonatkozó új koncessziókról szóló, 1977. május 17-i 1/77 EGK–Törökország Társulási Tanácsi határozat előírja, hogy abban az esetben, ha Törökország különleges exportterheket ró ki az 15091010, 15091090 és 15100010 KN kódok alá tartozó olívaolaj a Közösségbe irányuló behozatalára, az erre az olajra alkalmazandó vámot 100 kilogrammonként állandó 0,7245 ECU nagyságú összeggel, valamint a különleges exportteher összegével megegyező összeggel csökkenteni kell; mivel a csökkentés mértéke úgy került megállapításra, hogy az ne haladja meg 100 kilogrammonként a 10,88 ECU összeget az említett határozat 2. cikkében elrendelt csökkentés esetében, illetve 100 kilogrammonként a 10,88 ECU összeget a szóban forgó határozat IV. mellékletében elrendelt kiegészítő összeg esetében;

mivel az 1/77 határozat végrehajtásáról a 1180/77/EGK rendelet [2] rendelkezett;

mivel a szerződő felek levélváltás formájában létrejött megállapodás útján megállapodtak arról, hogy a kiegészítő összeget az 1994. január 1-jétől 1995. január 31-ig terjedő időszakra 100 kilogrammonként 10,88 ECU, az 1995. február 1-jétől kezdődő időszakra pedig 100 kilogrammonként 13,14 ECU összegben határozzák meg;

mivel az 1180/77/EGK rendeletet ennek megfelelően módosítani kell,

ELFOGADTA EZT A RENDELETET:

1. cikk

Az 1180/77/EGK rendelete 9. cikke (1) bekezdésének b) pontja helyébe a következő szöveg lép:

"b) a Törökország által az említett olajra kirótt különleges exportteher összegével megegyező, de 100 kilogrammonként 10,88 ECU-t meg nem haladó összeg az 1994. január 1-től 1995. január 31-ig terjedő időszakra, illetve 100 kilogrammonként 13,14 ECU-t meg nem haladó összeg az 1995. február 1-vel kezdődő időszakra, amely összegek 100 kilogrammonként 10,88 ECU-vel nőnek az első, illetve 100 kilogrammonként 13,14 ECU-vel a második időszakban."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1996. október 14-én.

a Tanács részéről

az elnök

R. Quinn

[1] HL L 387., 1992.12.31., 1. o. A legutóbb a 150/95/EK rendelettel (HL L 22., 1995.1.31., 1. o.) módosított rendelet.

[2] HL L 142., 1977.6.9., 10. o. A legutóbb az 1902/92/EGK rendelettel (HL L 192., 1992.7.11., 3. o.) módosított rendelet.

--------------------------------------------------
A Tanács 1095/96/EK rendelete

(1996. június 18.)

a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékében meghatározott engedmények végrehajtásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel Ausztria, Finnország és Svédország csatlakozása nyomán a Közösség a GATT XXIV. cikkének (6) bekezdése [1] alapján lefolytatott tárgyalások eredményeként megállapodásokat kötött egyes harmadik országokkal; mivel azok a megállapodások – többek között – a mezőgazdaság területén bizonyos közösségi kötelezettségeket írnak elő; mivel az említett megállapodások szerint a Bizottság a GATT 1994. évi Marrakeshi Jegyzőkönyvének mellékletében szereplő LXXX. jegyzék (Európai Közösségek) helyett egy új CXL. jegyzéket (Európai Közösségek) állított össze, amelyet a Közösség 1995. január 1-jén megállapított vámterületén kell alkalmazni; mivel a CXL. jegyzéket megküldték a Kereskedelmi Világszervezetnek; mivel a CXL. jegyzékben előírt kötelezettségeket és különösen az 1996. január 1-jétől alkalmazandó kötelezettségeket a lehető legkorábbi időpontban teljesíteni kell; mivel következésképpen a Tanácsnak fel kell hatalmaznia a Bizottságot, hogy az irányítóbizottsági eljárással összhangban megtegye a szükséges intézkedéseket; mivel az egyszerűsítés érdekében rendelkezni kell arról is, hogy ugyanezt az eljárást kell követni a CXL. jegyzék olyan esetleges módosításainak bevezetése során is, amelyeket a Tanács jóváhagy,

ELFOGADTA EZT A RENDELETET:

1. cikk

(1) A Bizottság mielőbb jóváhagyja a Kereskedelmi Világszervezetnek megküldött CXL. jegyzékben (Európai Közösségek) felsorolt, 1996. január 1-jétől kötelező intézkedéseket azon vámengedményeknek a mezőgazdasági alkalmazásáról, amelyek a Közösség 1995. január 1-jén megállapított vámterületére vonatkoznak. Ezeket az intézkedéseket a gabonafélék piacának közös szervezéséről szóló, 1992. június 30-i 1766/92/EGK tanácsi rendelet [2] 23. cikkében előírt eljárással és a piacok közös szervezéséről szóló egyéb rendeletek megfelelő rendelkezéseivel összhangban kell elfogadni, figyelembe véve a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendelet [3] 33. cikkében szereplő, a 07019051 KN-kód szerinti termékeket.

(2) Ha a Tanács a CXL. jegyzék bármely módosítására ad felhatalmazást, az abból adódó intézkedéseket ennek megfelelően az (1) bekezdésben említett eljárással összhangban kell meghozni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1996. június 18-án.

a Tanács részéről

az elnök

C. Burlando

[1] HL L 334., 1995.12.30., 25. és 38. o.

[2] HL L 181., 1992.7.1., 21. o. A legutóbb az 1863/95/EK rendelettel (HL L 179., 1995.7.29., 1. o.) módosított rendelet.

[3] HL L 118., 1972.5.20., 1. o. A legutóbb a 1363/95/EK rendelettel (HL L 132., 1995.6.16., 8. o.) módosított rendelet.

--------------------------------------------------
A Tanács 2382/96/EK rendelete

(1996. december 9.)

a 990/93/EGK és 2471/94/EK rendeletek hatályon kívül helyezéséről és a Jugoszláv Szövetségi Köztársasággal (Szerbia és Montenegró), a Horvát Köztársaságnak az ENSZ által védett övezeteivel és Bosznia-Hercegovina Köztársaságnak a boszniai szerb hadsereg ellenőrzése alatt álló területeivel fenntartott gazdasági és pénzügyi kapcsolatokra vonatkozó korlátozások megszüntetéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 73g. és 228a. cikkére,

tekintettel az Európai Unióról szóló szerződés J.2. cikke alapján a Tanács által 1996. december 9-én elfogadott, a Jugoszláv Szövetségi Köztársasággal (Szerbia és Montenegró), a Horvát Köztársaságnak az ENSZ által védett övezeteivel és Bosznia-Hercegovina Köztársaságnak a boszniai szerb hadsereg ellenőrzése alatt álló területeivel fenntartott gazdasági és pénzügyi kapcsolatokra vonatkozó korlátozások megszüntetéséről szóló 96/708/KKBP együttes fellépésre [1], amelyet az Egyesült Nemzetek Biztonsági Tanácsa a 1074/1996. számú határozatában fogadott el,

tekintettel a Bizottság javaslatára,

mivel az Egyesült Nemzetek Biztonsági Tanácsa az 1047/1996. számú határozatában úgy határozott, hogy az 1022/1995. számú határozata (4) bekezdésének megfelelően megszünteti a 757/1992., a 787/1992., a 820/1993., a 942/1994., a 943/1994., a 988/1995., a 992/1995., és az 1015/1995. számú határozat által előírt intézkedéseket;

mivel ezért a 990/93/EGK [2] és a 2471/94/EK [3] rendeletet hatályon kívül kell helyezni,

ELFOGADTA EZT A RENDELETET:

1. cikk

A 990/93/EGK és a 2471/94/EK rendelet hatályát veszti.

2. cikk

A tagállamok a törvénnyel összhangban a 990/93/EGK és a 2471/94/EK rendelet alapján zárolt vagy lefoglalt összes forrás és eszköz felszabadításáról rendelkezhetnek, feltéve hogy a követeléssel, zálogjoggal, elmarasztaló ítélettel vagy megterheléssel terhelt források vagy eszközök, vagy bármely, a vonatkozó tagállam törvényei vagy számviteli elvei szerint fizetésképtelennek bizonyult vagy tekintett személy, társulás, társaság vagy más jogi személy forrásai vagy eszközei zárolva vagy lefoglalva maradnak, amíg azokat a vonatkozó törvényeknek megfelelően fel nem szabadítják.

3. cikk

Eza rendelet az Európai Unió Hivatalos Lapjában való kihirdetésének napján lép hatályba.

Ezt a rendeletet 1996. október 2-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. december 9-én.

a Tanács részéről

az elnök

B. Howlin

[1] Lásd ennek a Hivatalos Lapnak az 5. oldalát.

[2] HL L 102., 1993.4.28., 14. o. A 462/96/EK rendelet (HL L 65., 1996.3.15., 1. o.) által felfüggesztett rendelet.

[3] HL L 266., 1994.10.15., 1. o. A 462/96/EK rendelet (HL L 65., 1996.3.15., 1. o.) által felfüggesztett rendelet.

--------------------------------------------------
A Bizottság 323/97/EK rendelete

(1997. február 21.)

az egyes halászati termékek forgalmazására vonatkozó közös előírások megállapításáról szóló 2406/96/EK tanácsi rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a halászati és akvakultúratermékek piacának közös szervezéséről szóló, legutóbb a 3318/94/EK rendelettel [1] módosított 1992. december 17-i 3759/92/EGK tanácsi rendeletre [2] és különösen annak 2. cikke (4) bekezdésére,

mivel a 2406/96/EK tanácsi rendelet [3] a Clupea harengus fajához tartozó heringek esetében a méretkategóriák új skáláját vezeti be, mivel ez az új skála az 59° 30' szélességi foktól északra kifogott és a parton kirakodott heringek tekintetében egy sajátos termékméretet állapít meg, de nem tartalmazza a korábban a Baltikum egészére alkalmazottat;

mivel ennek elmulasztása folytán nem veszik tekintetbe a Baltikumban az 59° 30' szélességi foktól délre kifogott heringek termelési és értékesítési feltételeit; mivel ezért szükséges újra megállapítani e termék megfelelő méretkategóriáit a 2406/96/EK rendelet megfelelő módosításával;

mivel ez a módosítás azoknak a közös forgalmazási előírásoknak a technikai kiigazításából áll, melyekről a 3759/92/EGK rendelet 2. cikkének (4) bekezdése rendelkezik;

mivel az e rendeletben előírt intézkedések összhangban vannak a Halászatitermék-piaci Irányítóbizottság véleményével,

ELFOGADTA EZT A RENDELETET:

1. cikk

A 2406/96/EK rendelet II. mellékletében a balti heringekre (Clupea harengus) érvényes méretkategóriák skálája az e rendelet mellékletében foglaltakkal összhangban módosul.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

1997. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. február 21-én.

a Bizottság részéről

Emma Bonino

a Bizottság tagja

[1] HL L 350., 1994.12.31., 15. o.

[2] HL L 388., 1992.12.31., 1. o.

[3] HL L 334., 1996.12.23., 1. o.

--------------------------------------------------

MELLÉKLET

A balti heringek méretkategória-skálájának módosítása

faj | méret | kg/hal | halak száma/kg |

hering (Clupea harengus) | 1 | 0,25 és afölött | 4 vagy kevesebb |

2 | 0,125 – 0,25 | 5 – 8 |

3 | 0,085 – 0, 125 | 9 – 11 |

4 a) | 0,05 – 0,085 | 12 – 20 |

az 59o 30' szélességi foktól délre kifogott és a parton kirakodott balti hering | b) | 0,036 – 0,085 | 12 – 27 |

az 59o 30' szélességi foktól északra kifogott és a parton kirakodott balti hering | 5 | 0,031 – 0,085 | 12 – 32 |

--------------------------------------------------
A Tanács 476/97/EK rendelete

(1997. március 13.)

a Közösség és tagállamai, illetve a harmadik országok közötti áruforgalomra vonatkozó statisztikákról szóló 1172/95/EK rendeletnek a statisztikai terület tekintetében történő módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel a Francia Köztársaság úgy határozott, hogy a tengerentúli megyék 1997. január 1-jétől beleszámítandók Franciaország statisztikai területébe;

mivel a Spanyol Királyság úgy határozott, hogy a Kanári-szigetek ugyanettől az időponttól kezdődően beleszámítandók Spanyolország statisztikai területébe;

mivel a Közösség statisztikai területének az 1172/95/EK [1] rendelet 3. cikkében foglalt meghatározását, továbbá a Közösség és a tagállamok, valamint a harmadik országok közötti áruforgalomra vonatkozó statisztikáknak a fenti rendelet 4. cikkében meghatározott alkalmazási körét ennek megfelelően módosítani kell;

ELFOGADTA EZT A RENDELETET:

1. cikk

A 1172/95/EK rendelet a következőképpen módosul:

(1) A 3. cikk (2) bekezdése helyébe a következő rendelkezés lép:

"(2) Az (1) bekezdéstől eltérve a Közösség statisztikai területébe Helgoland is beletartozik.";

(2) a 4. cikk (1) bekezdése második albekezdését el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 1997. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. március 13-án.

a Tanács részéről

az elnök

M. Patijn

[1] HL L 118., 1995.5.25., 10. o.

--------------------------------------------------
A Tanács 1048/97/EK rendelete

(1997. június 9.)

az Északnyugat-atlanti Halászati Szervezet által elfogadott egyes ellenőrzési intézkedések alkalmazására vonatkozó rendelkezések elfogadásáról szóló 189/92/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 189/92/EGK rendelet [3] előírja a közösségi halászhajók számára, hogy bizonyos információkat közöljenek a Bizottsággal – és ezzel egyidejűleg illetékes nemzetihatóságaikkal – az Északnyugat-atlanti Halászati Szervezet (NAFO) szabályozási területén folytatott tevékenységükkel kapcsolatban;

mivel a NAFO Halászati Bizottsága 1996. szeptember 13-án ajánlást fogadott el a hívórendszer módosítására;

mivel a NAFO-egyezmény XI. cikke szerint az ajánlás 1996. november 13-tól kötelezővé vált a Közösség számára;

mivel ezért szükséges a 189/92/EGK rendelet módosítása, annak érdekében, hogy a közösségi halászhajókat az ajánlás betartására kötelezzék,

ELFOGADTA EZT A RENDELETET:

1. cikk

A 189/92/EGK rendelet mellékletének 1.1 pontja a következő bekezdéssel egészül ki:

- "célfajok"

.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1997. június 9-én.

a Tanács részéről

az elnök

G. Zalm

[1] HL C 25., 1997.1.25., 11. o.

[2] HL C 167., 1997.6.2.

[3] HL L 21., 1992.1.30., 4. o. A legutóbb a 3068/95/EK rendelettel (HL L 329., 1995.12.30., 3. o.) módosított rendelet.

--------------------------------------------------